CELEX: 32008R0297
Language: sl
Date: 2008-03-11 00:00:00
Title: Uredba (ES) št. 297/2008 Evropskega parlamenta in Sveta z dne 11. marca 2008 o spremembah Uredbe (ES) št. 1606/2002 o uporabi mednarodnih računovodskih standardov, glede Komisiji podeljenih izvedbenih pooblastil

9.4.2008   
            
            
               SL
            
            
               Uradni list Evropske unije
            
            
               L 97/62
            
         
      UREDBA (ES) št. 297/2008 EVROPSKEGA PARLAMENTA IN SVETA
   
   z dne 11. marca 2008
   o spremembah Uredbe (ES) št. 1606/2002 o uporabi mednarodnih računovodskih standardov, glede Komisiji podeljenih izvedbenih pooblastil
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o ustanovitvi Evropske skupnosti in zlasti člena 95(1) Pogodbe,
   ob upoštevanju predloga Komisije,
   ob upoštevanju mnenja Evropskega ekonomsko-socialnega odbora (1),
   v skladu s postopkom iz člena 251 Pogodbe (2),
   ob upoštevanju naslednjega:
   
               (1)
            
            
               Uredba (ES) št. 1606/2002 Evropskega parlamenta in Sveta (3) določa, da bi bilo treba sprejeti nekatere ukrepe v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (4).
            
         
               (2)
            
            
               Sklep 1999/468/ES je bil spremenjen s Sklepom 2006/512/ES, ki je uvedel regulativni postopek s pregledom za sprejetje ukrepov splošnega obsega in za spreminjanje nebistvenih določb temeljnega akta, sprejetega v skladu s postopkom iz člena 251 Pogodbe, med drugim s črtanjem nekaterih navedenih določb ali z dopolnjevanjem akta z novimi nebistvenimi določbami.
            
         
               (3)
            
            
               V skladu z izjavo Evropskega parlamenta, Sveta in Komisije (5) o Sklepu 2006/512/ES bi bilo treba že veljavne akte, sprejete v skladu s postopkom iz člena 251 Pogodbe, prilagoditi v skladu z veljavnimi postopki, da bi bilo zanje mogoče uporabiti regulativni postopek s pregledom.
            
         
               (4)
            
            
               Komisiji bi bilo treba podeliti pooblastila za odločanje o uporabi mednarodnih računovodskih standardov v Skupnosti. Ker so navedeni ukrepi splošnega obsega in so namenjeni spreminjanju nebistvenih določb Uredbe (ES) št. 1606/2002, z njenim dopolnjevanjem z novimi nebistvenimi določbami, jih je treba sprejeti v skladu z regulativnim postopkom s pregledom iz člena 5a Sklepa 1999/468/ES.
            
         
               (5)
            
            
               Ker lahko izvajanje regulativnega postopka s pregledom v običajnih rokih v nekaterih izjemnih primerih oteži pravočasno sprejetje novo izdanih računovodskih standardov, sprememb k obstoječim računovodskim standardom ali razlag obstoječih računovodskih standardov, da bi jih lahko podjetja izvajala za zadevno poslovno leto, bi morali Komisija, Svet in Evropski parlament hitro ukrepati in zagotoviti pravočasno sprejetje teh standardov in razlag, da ne omajajo razumevanja in zaupanja vlagateljev.
            
         
               (6)
            
            
               Uredbo (ES) št. 1606/2002 bi bilo zato treba ustrezno spremeniti –
            
         SPREJELA NASLEDNJO UREDBO:
   Člen 1
   Spremembe
   Uredba (ES) št. 1606/2002 se spremeni, kakor sledi:
   
               1.
            
            
               člen 3(1) se nadomesti z naslednjim:
               „1.   Komisija odloči o uporabljanju mednarodnih računovodskih standardov v Skupnosti. Ukrepi, namenjeni spreminjanju nebistvenih določb te uredbe z njenim dopolnjevanjem, se sprejmejo v skladu z regulativnim postopkom s pregledom iz člena 6(2).“;
            
         
               2.
            
            
               člen 6 se spremeni:
               
                           (a)
                        
                        
                           odstavek 2 se nadomesti z naslednjim:
                           „2.   Pri sklicevanju na ta odstavek se uporabljata člen 5a(1) do (4) in člen 7 Sklepa 1999/468/ES ob upoštevanju določb člena 8 Sklepa.“;
                        
                     
                           (b)
                        
                        
                           odstavek 3 se črta.
                        
                     
         Člen 2
   Začetek veljavnosti
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Strasbourgu, 11. marca 2008
      
         
            Za Evropski parlament
         
         
            Predsednik
         
         H.-G. PÖTTERING
         
      
      
         
            Za Svet
         
         
            Predsednik
         
         J. LENARČIČ
         
      
   
   
      (1)  UL C 161, 13.7.2007, str. 45.
   
      (2)  Mnenje Evropskega parlamenta z dne 14. novembra 2007 (še ni objavljeno v Uradnem listu) in Sklep Sveta z dne 3. marca 2008.
   
      (3)  UL L 243, 11.9.2002, str. 1.
   
      (4)  UL L 184, 17.7.1999, str. 23. Sklep, kakor je bil spremenjen s Sklepom 2006/512/ES (UL L 200, 22.7.2006, str. 11).
   
      (5)  UL C 255, 21.10.2006, str. 1.